Број: 02/4.01-7-011-216/18

Датум: 5. фебруар 2018. године

На основу члана 48. Пословника Народне скупштине Републике Српске (”Службени гласник Републике Српске”, број 31/11 и 34/17), Одбор за заштиту животне средине подноси Скупштини сљедећи

***И З В Ј Е Ш ТА Ј***

***о разматрању Приједлога закона о измјенама и допунама Закона о***

***управљању отпадом – по хитном поступку***

Одбор за заштиту животне средине на сједници одржаној 5. фебруара 2018. године разматрао је Приједлог закона о измјенама и допунама Закона о управљању отпадом – по хитном поступку.

Сједници су присуствовали: Весна Јунгић, предсједница Одбора, Обрен Марковић, Горан Ђорђић, Драган Галић и Владо Глигорић, чланови Одбора.

Одсутни су били: Славко Дуњић, Новак Мотика, Симуна Жакула и Недим Чивић, чланови Одбора.

Образложење поменутог Приједлога закона поднијели су г-ђа Свјетлана Радусин, представница Министарства за просторно уређење, грађевинарство и екологију и г-дин Срђан Тодоровић, директор Фонда за заштиту животне средине и енергетску ефикасност Републике Српске.

Након проведене расправе, чланови Одбора су једногласно усвојили став да се Приједлог закона о измјенама и допунама Закона о управљању отпадом, разматра у предложеној форми на Двадесет трећој сједници Народне скупштине Републике Српске.

На основу члана 48. Пословника Народне скупштине Републике Српске за извјестиоца је одређенa предсједница Одбора.

**ПРЕДСЈЕДНИЦА ОДБОРА**

***Весна Јунгић, с.р.***